ԱՆԻ ՀԱՄԱՅՆՔԻ ՂԵԿԱՎԱՐ ԱՐՄԱՆ ՍԱՐԻԲԵԿՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԵՐԵԽԱՆԵՐԻ ՊԱՇՏՊԱՆՈՒԹՅԱՆ ՄԻՋԱԶԳԱՅԻՆ ՕՐՎԱ ԱՌԹԻՎ

Սիրելի՜ երեխաներ, սրտանց շնորհավորում եմ ամենապայծառ և լուսավոր տոնի՝ Երեխաների իրավունքների պաշտպանության միջազգային օրվա առթիվ։ Երեխաներն են վաղվա օրվա կրողները, և մեր բոլորի ցանկությունն ու պարտքն է, որ յուրաքանչյուր երեխա մեծանա անհոգ և ապահով ընտանիքում, ստանա լիարժեք կրթություն և իրականացնի իր բոլոր երազանքները։

Երեխաների կրթության, առողջության և պաշտպանության հարցերը մշտապես եղել են մեր ուշադրության կենտրոնում և այս օրը ևս մեկ առիթ է ավելի մեծ պատասխանատվությամբ լցվել երեխաների նկատմամբ։

Սիրելի՜ ծնողներ, ձեզ ևս ցանկանում եմ շնորհավորել այս գեղեցիկ օրվա առթիվ։ Նաև ձեր շնորհիվ է կերտվում մեր փոքրիկ բարեկամների ապագան։

Սիրելի՜ փոքրիկներ, կրկին շնորհավորում եմ ձեզ հունիսի 1-ի առթիվ՝ ցանկանալով ձեզ անհոգ և լուսավոր մանկություն, խաղաղ երկինք և անսպառ ժպիտներ։ Միշտ շրջապատված եղեք անսահման սիրով ու ջերմությամբ։